Tolong jelaskan mengenai Shenyang J-15 dalam bahasa melayu

Shenyang J-15 (Chinese: 歼-15), juga dikenali sebagai Jerung Terbang (, Fēishā), adalah sebuah pesawat pejuang yang beroperasi di atas kapal pengangkut pesawat yang dibangunkan oleh Shenyang Aircraft Corporation dan Institut 601 untuk Tentera Pembebasan Rakyat. Awalnya, mengikut khabar angin mendakwa pesawat merupakan versi separa-halimunan, tetapi kemudian ia didapati adalah sebuah pesawat terbitan buatan Soviet iaitu Sukhoi Su-33 yang dipasang dengan radar, enjin dan persenjataan buatan China. Sebuah prototaip Su-33 yang tidak siap, T-10K-3, telah diperolehi daripada Ukraine pada tahun 2001 dan dikatakan telah dikaji dengan mendalam oleh China, yang mana selepas itu berjaya menghasilkan pesawat J-15. Meskipun struktur pesawat J-15 adalah berdasarkan Su-33, pesawat ini banyak menggunakan teknologi buatan tempatan bersumberkan program J-11B.